Gigaba moet verduidelik oor burgerskap vir Guptas | Netwerk24
Deur Jan Gerber, News24 04 September 2018 22:34
Malusi Gigaba, minister van binnelandse sake, moet volgende week voor die parlementêre portefeuljekomitee oor binnelandse sake verskyn in verband met die ondersoek na die verkryging van burgerskap deur lede van die Gupta-familie.
Drie dae volgende week, van Woensdag tot Vrydag, is spesifiek deur die komitee opsygesit om na die Gupta-burgerskapkwessie te kyk.
Hlomani Chauke, voorsitter van die komitee, het Dinsdag gesê dat sowel die LUR as die hoof vir die departement van sportontwikkeling en ontwikkeling in Noordwes, geroep gaan word om voor die komitee te verskyn.
Verder sal Gigaba, Mkuseli Apleni, voormalige direkteur-generaal van binnelandse sake, en GC Christians, nog ’n voormalige werknemer van binnelandse sake, voor die komitee verskyn.
“Hierdie aangeleentheid was vir te lank in die openbare domein sonder dat daar enige gevolgtrekking bereik is. Die komitee wil nou finaliteit daarmee bereik,” het Chauke gesê.
Meer oor: Guptas | Malusi Gigaba